Manchester United viċin l-akkwist ta' Donny van de Beek Manchester United huma mistennija li jassiguraw is-servizzi ta' Donny Van de Beek matul dan is-sajf hekk kif il-manager Ole Gunnar Solskjaer qed ifittex li jsaħħaħ l-iskwadra tiegħu. Solskjaer għadu ma ffirma l-ebda player matul din it-tieqa tat-trasferimenti għalkemm kien qed jiġi rrappurtat li players bħal Jack Grealish u Jadon Sancho kienu ferm viċin li jingħaqdu mar-Red Devils. Fil-passat Real Madrid ukoll urew interess f'dan il-player bir-rivali tagħhom Barcelona jinsabu wkoll interessati fl-akkwist tiegħu. Madankollu, huwa mifhum li r-Red Devils jistgħu jirbħu t-tellieqa mal-Katalani beix jiffirmaw lil van de Beek minħabba li l-Ispanjoli bħalissa jinsabu ffukati għal kollox fuq li jżommu lil Lionel Messi jibqa' jilgħab magħhom almenu għal staġun ieħor. Jekk van de Beek jingħaqad mar-Red Devils, m'hemmx dubju li huwa jidħol perfetammenet fil-midfield tagħhom flimkien ma' Paul Pogba u Bruno Fernandes. Ta' nota huwa l-fatt li fost spekulazzjonijiet tat-trasferiment tiegħu, huwa tħalla barra mill-iskwadra ta' Ajax għall-partita ta' ħbiberija ta' nhar is-Sibt kontra Eintracht Frankfurt. B'rabta ma' dan, il-manager ta' Ajax Erik ten Haag, stqarr li l-player ta' 23 sena jinsab viċin li jħalli lill-club minn Amsterdam u kien għalhekk li huwa ma kienx inkluż fl-iskwadra. Il-wasla potenzjali ta' Van de Beek f'Old Trafford tista' tara lil Fernandes aktar avvanzat fi rwol iktar liberu. Dan hekk kif il-player Olandiż jilgħab iktar fi rwol ta' midfielder difensiv u jista' jkun utilizzat quddiem players bħal Fred, Scott McTominay u Nemanja Matic. Dan ifisser li Anthony Martial u Marcus Rashford jiġu utilizzati bħala midfielders avvanzati b'Mason Greenwood potenzjalment jiġi mibdul minn Jadon Sancho. Dan dejjem jekk is-saga tat-trasferiment ta' dan tal-aħħar mingħand Borussia Dortmund għal ma' Manchester United tasal fi tmiemha.